24-a de aŭgusto

La 24-a de aŭgusto estas la 236-a tago de la jaro (la 237-a en superjaroj) laŭ la Gregoria kalendaro. 129 tagoj restas.

Je la 24-a de aŭgusto okazis, interalie:

Eventoj 

 79: Erupcio de Vezuvio detruis Pompejon, Herkulanon kaj Stabiae (nun apud Castellammare di Stabia) - priskribita de Plinio la Juna (eventuale la 24-an de oktobro)
 367: Graciano, filo de Valentiniano la 1-a, estis titolita Augustus en la aĝo de ok jaroj
 410: Alariko la 1-a fronte de visigotoj konkeris Romon kaj tri tagojn rabis kaj detruis la urbon
 1109: Komenciĝis defendo de Głogów dum dispartigonta invado en Pollandon de germana reĝo Henriko la 5-a, helpata de ĉeĥa princo - malvenko de la reĝo, tragedio kaj heroeco de polaj infanoj alligitaj al sieĝoturoj
 1185: Normandoj post sieĝo konkeris Tesalonikon
 1200: Bordeaux: Reĝo de Anglio Johano edziĝis al Izabela de Angulemo
 1203: Přemysl Otakar la 1-a kroniĝis en Merseburg kiel reĝo de Ĉeĥio
 1215: Papo Inocento la 3-a opiniis nevalida la Magnan Cartan de Johano (Anglio)
 1266: Batalo de Mari: mamelukoj venkis armenojn
 Pogromoj
 1349: Germanio: en Kolonjo kaj Majenco okazis pogromo de 6 mil judoj, post akuzo pri kaŭzo de la bubona pesto
 1391: Hispanio: pogromo de judoj en Palma de Majorko
 1456: Majenco: unua presado pere de presmaŝino de la Biblio de Gutenberg finiĝis
 1482: Angla armeo konkeris skotan fortikaĵon Berwick-upon-Tweed
 1499: Hispanaj velistoj iĝis unuaj eŭropanoj kiuj atingis la golfon de Venezuelo kaj lagon Marakajbo
 1511: Portugalio transprenis kontrolon pri la urbo Malako kaj Malaka Markolo
 1526: Hungara ĉefepiskopo kaj militestro Paŭlo Tomori venkis turkan protektaton, tamen iom poste en la Batalo de Mohács pereis
 1572: Parizo: katolika pogromo de hugenotoj konata kiel la Masakro de la Sankta-Bartolomea tago komencita — defenestrigo de admiralo Gaspard de Coligny
 1598: Bardo estis indundita pro kanjona terglito de apuda rivero
 1643: Nederlanda ekspedicio alvenis al enfluejo de rivero Valdivia, kie nun estas Ĉilio, por establi novan kolonion sur ruinoj de forlasita hispana setlejo Valdivia, fondita de Pedro de Valdivia
 1675: Pola reĝo Johano la 3-a Sobieski venkis rapidege duoble pli grandan armeon de tataroj en batalo apud Lvovo
 1689: Franca armeo bruligis germanan urbon Baden-Baden
 1690: Brita Orienthinda Kompanio establis filion ĉe la orienta riverbordo de Huglo - ekesto de la urbo Kolkato en Hindio
 1704: Milito de hispana sukcedo: la plej granda senrezulta marbatalo apud Malago
 1741: Militoj inter Rusio kaj Svedio: plia milito komenciĝis, venka por atakitaj rusoj — paco en Turku
 1814: Britoj konkeris Vaŝingtonon, kie ili bruligis Blankan Domon, Kaptolon de Usono kaj aliajn konstruaĵojn, venĝe pro bruligo de publikaj konstruaĵoj en Jorko (nun Toronto)
 1821: Subskribo de la pakto de Córdoba: Hispanio agnoskis sendependecon de Meksiko
 1831: Charles Darwin estis invitita vojaĝi sur HMS Beagle
 1862: Giuseppe Garibaldi komencis marŝon al Romo
 1866: En Vieno eksplodis epidemio de ĥolero, kiu kaŭzis morton de 15 mil personoj
 1867: Usona astronomo James Craig Watson malkovris asteroidon Minervo
 1904: Rusa-japana milito: batalo de Ljaojan komenciĝis
 1904: Korpa puno estis aboliciita en la Rusia Imperio
 Unua Mondmilito
 1914 Germana armeo konkeris Namuron
 1915: Germanoj kreis Ĝeneralan Gubernion kun sidejo en Varsovio - germanan okupadan parton de la polaj teritorioj ĝis nun okupatan de la Rusia imperio, kaj tiutempe kontrolatan de Germana Imperiestra Regno; Aŭstra-hungara-rusa batalo de Raśna (Bresta regiono) finiĝis; la Unua brigado de Polaj Legioj venkis trupojn de la rusa 6-a divizio
 1919: Unua Silezia Ribelo pri Supra Silezio, daŭranta 8 tagojn, finiĝis malsukcese por poloj, kiujn ne povis apogi armeo de la Dua Pola Respubliko partoprenanta en la Soveta-Pola Milito
 1919: Simon Petljura sendis telegramon al stabo de Aktiva Armeo de Ukraina Popola Respubliko por malhelpi batalon kun Volontula Armeo de Anton Denikin
 1921: Rusa poeto Nikolaj Gumilov mortkondamnita pro kontraŭrevolucia agado
 1929: Mandata Palestino: dutaga pogromo en Hebron finiĝis - araboj murdis 67 judojn, en tio trionon de studentoj, 65 vundiĝis (19 arabaj familioj kaŝis 263 judojn)
 1931: Francio kaj Sovetunio subskribis pakton pri neŭtraleco
 1936: Antarkta Teritorio pretendata de Aŭstralio kreiĝis
 1939: Pollando: ĝenerala mobilizo kontraŭ atendata invado de Tria Regno sekrete anoncita (por ne kolerigi germanojn laŭ konsiloj de Britio kaj Francio, kiuj post nelonge perfidis atakitan Pollandon)
 1939: Usono antaŭtagmeze ekkonis jam la antaŭtagan tekston de sekreta aldona protokolo de la pakto Ribbentrop-Molotov kaj tuj sciigis Brition per depeŝo (Pollando ne estis informita ankaŭ de aliaj sciantoj)
 Dua Mondmilito
 1940: Germana okupado de Pollando: germana polico dum la tuta tago kontrolis sur fervojo en Provinco Vartlando la manpakaĵojn kaj legitimilojn de vojaĝantaj poloj; germana batalŝipo Bismarck ekservis en Kriegsmarine; Batalo de Anglio: Antoni Głowacki, kiel unua pola piloto, pafalterigis dum 3 batalflugoj 5 germanajn aviadilojn; en Londono fondiĝis Asocio de Polaj Juristoj en Unuiĝinta Reĝlando
 1941: Germana polico en kelkaj urboj de Ĝenerala Gubernio kaptis surstrate homojn por kontroli ĉu ili ne evitas laboron; en Grjazovec okazis unua inspekto de la militkaptitoj de NKVD, liberigitaj de soveta mallibero, fare de generalo Władysław Anders kreanta la Polan Armeon en Sovetunio; Adolf Hitler oficiale ordonis fini Aranĝon T4, t.e. eŭtanazion de psikaj malsanuloj kaj de malkapabluloj, kvankam ilia mortigado daŭris sekrete ĝis fino de la milito
 1942: Fina solvo: kadre de Operaco Reinhardt en ekstermejo Chełmno germanoj murdis ĝis tiu ĉi tago 2 622 judojn de Łask, kaj likvidis judan geton en Zduńska Wola; en Dresdeno oni gilotinis kvin katolikajn junulojn, arestitajn en Poznań de Gestapo, kun akuzo pri aparteno al sekreta politika organizaĵo — beatigitaj de papo Johano Paŭlo la 2-a; aviada-mara batalo de orientaj Salomonoj komenciĝis - la postan tagon venkis usona ŝiparo kontraŭ la japana
 1943: Al germana koncentrejo en Aŭŝvico foriris de Varsovio transporto de 875 viroj kaj 141 virinoj; kelkmonata batalo de Dnepro komenciĝis
 1944: Ribelo de Varsovio (pli da eventoj): bataloj pri la Malnova Urbo - germanoj okupis malsanulejon Johano de Dio, sed poloj retenis fabrikon de Fiat; poeto Zbigniew Jasiński verkis faman poemon "Żądamy amunicji" (Ni postulas municion) — tiutempe tradukitan en la anglan, francan kaj italan ; germana polico transportis 239 judojn de Lodza geto al Aŭŝvico; al koncentrejo Ravensbrück alvenis transporto de 1105 polinoj el Varsovio; Soveta okupado de Pollando: Pola Komitato de Nacia Liberigo enkondukis, sur okupitaj de Ruĝa Armeo terenoj,  presitajn en Moskvo monbiletojn kun nomo de ankoraŭ neekzistanta Nacia Pola Banko;
 1945: En Koreio sovetaj trupoj de la 1-a For-Orienta Fronto eniris al Pjongjango; en Ĉinio al Luŝun venis per fervojo sovetaj trupoj de la gvardia 6-a Kirasita Armeo
 1945: En Pollando fondiĝis Politekniko kaj Universitato de Vroclavo, kaj en Toruń Universitato Koperniko
 1949: Nord-Atlantika Traktato ekvalidis - establiĝo de NATO
 1953: Registaro de Pola Popola Respubliko rezignis pri reparacioj de Germana Demokratia Respubliko
 1954: Prezidento de Brazilo Getúlio Vargas, devigita de armeo demisii, sinmortiĝis
 1961: Unua fuĝonto dispafita dum provo transsalti la Berlinan Muron
 1963: Unua germania ligo de futbalo kreiĝis
 1963: Budhana krizo: Usona ministrejo por eksterlandaj aferoj diplomatie telegramis al sia ambasadoro por kuraĝigi oficirojn de la armeo de Vjetnama respubliko kontraŭ Ngô Đình Diệm se li ne forigos Ngo Dinh Nhu de lia eksterofica povo
 1964: En Duseldorfo finiĝis unua proceso de militkrimuloj de koncentrejo en Treblinka
 1968: Franca Polinezio: en atolo Tuamotuoj estis eksplodigita unua franca atombombo
 1981: Mark David Chapman estis kondamnita je longviva puno pro murdo de John Lennon
 Revolucioj de 1989
 1989: Postkomunismo: Tadeusz Mazowiecki iĝis ĉefministro de Pollando, haltigante esperatan esploron de komunistaj krimoj en Pola Popola Respubliko
 1991: Ukrainio: Verĥovna Rada proklamis sendependecon (de Sovetunio) — tridento kiel blazono de Ukrainio kaj flago de Ukrainio iĝis naciaj simboloj (Pollando estis unua lando en la mondo, kiu ĝin agnoskis)
 1992: Uragano Andrew, la plej detrua en historio de Usono, damaĝis sudan Floridon
 1995: Konstitucio de Kartvelio estis aprobita de la parlamento
 1995: Premiero de la operaciumo Windows 95
 1998: RFID, Radio-Frekvenca IDentigo: unua homa enplantado por sentuŝa aŭtomata identigo, aplikita en Britio
 2002: Estonlingva vikipedio estis lanĉita
 2004: Moskvo: ĉeĉenaj teroristoj-sinmortigintinoj forflugante de internacia flughaveno Domodedovo eksplodigis du privatajn pasaĝerajn aviadilojn en la regionoj de Rostov-na-Donu kaj Tula — pereis ĉirkaŭ 90 personoj
 2006: Internacia Astronomia Unio ŝanĝis difinon de planedo dum la Internacia Astronomia Kongreso en Prago - Plutono iĝis nanoplanedo laŭ kriterio de orbita domineco
 2011: Steve Jobs rezignis kiel ĉefa gvidanta oficulo de Apple
 2012: Norvega ekstremisto Anders Behring Breivik estis kondamnita al 21 jaroj de enprizonigo pro du atakoj kaj mortigo de 77 personoj en 2011
 2012: Usona vetkura biciklisto Lance Armstrong estis ekskludita pro dopado
 2012: Siria enlanda milito: siria armeo komencis masakron de civiluloj kaj ribelantoj en konkerita urbo Daraija (en gubernio Rif Dimaŝk) - ĝis 400 personoj povis perei
 2013: La 13-a Internacia Motorcikla Volontula Ekspedicio al Katin startis de Varsovio, de la monumento omaĝe al viktimoj de la Katina murdo starigita de kolonelo Ryszard Kukliński, por trapasi memorlokojn en Litovio, Belorusio, Rusio kaj Ukrainio
 2016: Tertremo de Centra Italio: en Latio, Umbrio kaj Markio 299 personoj pereis kaj 388 vundiĝis
 2016: Malkovro de la plej proksima ekzoplanedo Proksimo b estis anoncita - ĝi orbitas sian sunon Proksima Centaŭro, ruĝan nanon
 2017: Sankta Koncilio de Episkopoj de la Pola Ortodoksa Eklezio elektis kvar novajn episkopojn
 Invado de Rusio en Ukrainion
 2022: 182-a tago de rusa agreso: Pasinttage en Donbaso pereis 30 rusiaj soldatoj kaj estis detruita tanko, en la suda fronto estis detruita municistoko, haŭbizo, 3 armeaj veturiloj kaj pereis 13 rusiaj soldatoj; Rusia Armeo 80-foje pripafis per raketoj Sumian provincon, kaj Dnipropetrovskan provincon, kie en stacidomo bruliĝis 4 vagonoj (22 pasaĝeroj mortis, preskaŭ 50 estis vunditaj), ankaŭ aerodromo en Mirhorodo estis damaĝita; en plejparte okupata Zaporiĵa provinco eksplodis rusia municiejo — en Miĥajlivka pereis en bombaŭto reprezentanto de kunlaboristoj; direkte al Ĥarkivo ukraina armeo likvidis subtaĉmenton de speciala rusa polico — pereis 30 personoj, 40 estis vunditaj; Kazik Staszewski kaj Serhij Ĵadan surbendigis komunan kanton "Ukrainio"; oni informis, ke en Ukrainio pereis soldato el Nov-Zelando; Amasa pripafo de Ukrainio dum la Festo de Sendependeco estas laŭvica manifesto de terorisma karaktero de la barbaruloj - diris prezidenta konsilisto
 Mondreago: Usono liveros al Ukrainio la plej grandan ĝis nun armen helpon kun suma valoro de preskaŭ 3 mld da dolaroj — anoncis Blanka Domo en la Festo de Sendependeco de Ukrainio; britaj diplomatoj traveturas ĉefurbojn de Eŭropo por konvinki al plia helpo al Ukrainio; en pluregaj landoj apogantaj Ukrainion okazis manifestacioj: en placo antaŭ Reĝa Kastelo de Varsovio amasiĝis pli ol 20 mil personoj, en Roma marŝo partoprenis mil personoj, i.a. diplomatoj — oni portis sloganojn Stopigi la genocidon kaj 7 mil ukrainaj militkaptitoj - kie ili estas?, centoj da personoj preĝis en la centro de Prago; Okcidento bojkotis baratan konzernon de nafta rafinejo, kiu komercas kun Rusio — "Le Monde": franca konzerno TotalEnergies liveras brulaĵon al rusaj ĉasaviadiloj; Boris Johnson la trian fojon renkontiĝis kun prezidanto de Ukrainio en Kievo, precize duonjaron post la rusia invado, kaj portugala ministro pri eksteraj aferoj vizitis Kievon; septembre ĉ. 180 mil ukrainaj infanoj kaj junuloj daŭrigos lernojaron en Pollando — ukrainaj infanoj el Distrikto Częstochowa preĝis en Jasna Góra; Ŝtata Arkivo en Stokholmo prezentis unuan ukrainan konstitucion de Filip Orlik

Naskiĝoj 
 1113: Gotfredo la 5-a, grafo de Anĵuo, duko de Normandio (m. 1151)
 1198: Aleksandro la 2-a, reĝo de Skotlando (m. 1249)
 1358: Johano la 1-a, reĝo de Kastilio (m. 1390)
 1393: Arturo la 3-a, konestablo de Francio, duko de Bretonio (m. 1458)
 1487: Bartholomäus Bernhardi, aŭstra luterana predikisto kaj reformisto (m. 1551)
 1536: Matthäus Dresser, germana filologo, historiisto kaj pedagogo (m. 1607)
 1613: Bartholomäus Holzhauser, germana teologo kaj ordenfondinto, gvidanto de komunuma spirita vivo (m. 1658)
 1669: Alessandro Marcello, itala nobelo, komponisto de baroko, poeto, filozofo kaj matematikisto (m. 1747)
 1698: Erik Pontoppidan, dana historiisto, profesoro pri teologio kaj ornitologo (m. 1764)
 1750: Maria Letizia Ramolino, patrino de Napoleono Bonaparte (m. 1836)
 1759: William Wilberforce, angla evangelia protestanto kaj kontraŭulo de sklaveco (m. 1833)
 1772: Vilhelmo la 1-a, reĝo de Nederlando, grandduko de Luksemburgo (m. 1843)
 1776: Józef Hoene-Wroński, pola matematikisto, fizikisto, astronomo, ekonomikisto kaj juristo, reprezentanto de la pola mesianismo (m. 1853)
 1780: Ferdinand Jagemann, germana pentristo konata kiel portretisto (m. 1820)
 1787: James Weddell, angla malkovrinto kaj fokĉasisto (m. 1834)
 1856: Rhodes Marriott, angla ŝak-ĉampiono kaj esperantisto, tradukisto, dumviva membro de UEA (m. 1932)
 1858: Wacław Sieroszewski, pola verkisto kreanta lime de kvar epokoj (pozitivismo, Juna Pollando, intermilita periodo kaj nuntempo), vojaĝisto kaj etnografo pri Siberio, porsendependa aganto (m. 1945)
 1864: Andrej Petroviĉ Andrejev, rusia, sovetia lingvisto kaj esperantisto, aŭtoro de Revolucio en la Lingvoscienco (m. nekonata)
 1872: Wijtze Nutters, nederlanda tipografo kaj pioniro de Laborista Esperanto-movado, ĵurnalisto, redaktoro de "Internacia Socia Revuo" kaj "Laborista Esperantisto" (m. 1926)
 1874: Karel Hlaváček, ĉeĥa poeto (m. 1898)
 1877: William S. Benson, usona osteopato, konata de la Universala Esperanto-Metodo (m. 1945)
 1882: Béla Balla, rumania hungara pentristo (m. 1965)
 1885: Václav Špála, ĉeĥa pentristo, grafikisto kaj ilustristo (m. 1946)
 1886: Károly Haják. hungara komponisto, dirigento (m. 1970)
 1890: Duke Kahanamoku, usona naĝisto, unua disvastiganto de ondorajdado (m. 1968)
 1897: Jenő Gyulai, hungara scenaristo, filmreĝisoro (m. 1921)
 1899: Jorge Luis Borges, argentina verkisto, poeto, eseisto kaj tradukisto (m. 1986)
 1899: Ruth Schaumann, germana verkistino kaj artistino, membrino de Revivigo katolika (literaturo) (m. 1975)
 1901: Viktor Gertler, hungara reĝisoro, scenaristo, instruisto kaj profesoro (m. 1969)
 1902: Fernand Braudel, franca historiisto, reprezentanto de la Skolo de analoj (m. 1985)
 1905: Dezső Kováts, hungara dramisto, fondinto de Nacia Teatro Trupo Tompa Miklós de Târgu Mureș (m. 1986)
 1910: Andor Bánhidi, hungara pentristo kaj grafikisto, reprezentanto de socialisma realismo (m. 1964)
 1916: Léo Ferré, franca anarĥisto, poeto kaj kantisto de francaj kanzonoj (m. 1993)
 1917: Vilmos Várterész, hungara kuracisto, radibiologo (m. 1972)
 1919: Benny Moré, kuba kantisto interpretanta son-montunon, mambon kaj boleron (m. 1963)
 1920: Elsa Salovaara, finna esperantistino, aŭtorino de originala esperantlingva literaturo, i.a. de noveloj Kie boacoj vagadas pri la vivo en Laponia gubernio (m. 2004)
 1921: Paulo Amorim Cardoso, brazila profesoro, aktivulo de Esperanto-movado en Cearao, delegito de UEA, kreinto de logozofio (m. 2018)
 1922: Howard Zinn, usona historiisto kaj politikologo (m. 2010)
 1924: Ahmadou Ahidjo, unua prezidento de Kameruno (m. 1989)
 1929: Jaser Arafat, gvidanto de la Organizaĵo por Liberigo de Palestino, Nobelpremiita prezidento de Palestina Aŭtonomio (m. 2004)
 1936: Antal Kicsi, hungara literaturhistoriisto (m. 1980)
 1938: Halldór Blöndal, islanda politikisto, membro de Sendependecpartio
 1946: Sándor Técsy, rumania hungara aktoro (m. 2011)
 1947: Paulo Coelho, brazila verkisto kaj poeto
 1948: Jean Michel Jarre, franca elektronika muzikisto, reprezentanto de Novepoka muziko
 1953: Sergej Lochthofen, rusigermana ĵurnalisto
 1955: Mike Huckabee, usona politikisto, guberniestro de Arkansaso
 1957: Stephen Fry, angla aktoro, komediisto, filmreĝisoro, verkisto
 1961: István Miklós Koszti hungara pentristo, grafikisto instruinta en Miercurea Ciuc
 1963: Kojima Hideo, japana videoluda entreprenisto
 1965: István Ertl, hungara tradukisto, Esperanto-verkisto, redaktoro de "Internacia Pedagogia Revuo", "Kontakto" kaj "Esperanto", kunfondinto de "Libera Folio", redakciano de "Literatura Foiro", kunredaktoro de "Beletra Almanako", kunlaboranto de "La Ondo de Esperanto", kaj kontribuanto al "Monato", estrarano de Internacia Komitato por Etnaj Liberecoj, aŭtoro i.a. de la satira romano La Postdomo, teamano de esplorprojekto Militrakonto
 1976: Yang Yang, ĉina rapidsketada sportistino
 1977: Robert Enke, germana golgardisto

Mortoj 

 79: Plinio la Maljuna, romia verkisto, historiisto, geografo kaj poeto (n. 23)
 672: Kobun, imperiestro de Japanio (n. 648)
 1313: Henriko la 7-a, germana-romia imperiestro de Luksemburga dinastio (naskiĝis ĉirkaŭ 1275)
 1367: Gil Álvarez de Albornoz, hispana nobelo, arkiepiskopo de Toledo, kardinalo (naskiĝis ĉirkaŭ 1310)
 1542: Gasparo Contarini, itala kardinalo-laiko kaj diplomato (n. 1483)
 1572: Gaspard de Coligny, franca admiralo, gvidanto de hugenotoj, murdita (n. 1519)
 1724: Andreas Kneller, germana komponisto, reprezentanto de Nordgermana Orgenskolo (n. 1649)
 1745: Oleksa Dovbuŝ, ukraina popola heroo, hucula rabisto (n. 1700)
 1747: Johann Georg Schröter, germana orgenkonstruisto (n. 1683)
 1759: Ewald Christian von Kleist, germana verkisto kaj oficiro, diskonigata de Kleist-muzeo (n. 1715)
 1791: Antal Károlyi, hungara soldato, filo de Ferenc Károlyi (n. 1732)
 1832: Sadi Carnot, franca fizikisto formulinta la duan leĝon de termodinamiko (n. 1796)
 1838: Ferenc Kölcsey, hungara poeto kaj politikisto, aŭtoro de la hungara nacia himno (n. 1790)
 1852: Oszkár Asbóth, hungara lingvisto kaj profesoro, slavisto (m. 1920)
 1856: William Buckland, angla pastoro, geologo kaj palentologo, kiel la unua science priskribis dinosaŭron (n. 1784)
 1864: Jakob Lorber, aŭstra-slovenia muzikisto, verkisto, mistikulo kaj teozofo (n. 1800)
 1888: Rudolf Clausius, germana fiziko-kemiisto, matematikisto kaj pastoro enkondukinta koncepton pri entropio, konata de la Ekvacio de Clausius-Clapeyron (n. 1822)
 1914: Dani Molnár, hungara skulptisto de bestoj kaj poeto (n. 1864)
 1917: Alexei Mateevici, rumana poeto de Besarabio, kies poemo Nia lingvo estas nacia himno de Moldavio, ligita kun Kiŝinevo (n. 1888)
 1921: Nikolaj Gumilov, rusa poeto, specialisto pri arĝenta epoko de la rusa literaturo, afrikisto, ekzekutita (n. 1886)
 1924: Albert Deák, hungara juristo, verkisto kaj kunfondinto de la "Orienta Ĵurnalo" (n. 1864)
 1940: Paul Gottlieb Nipkow, germana inĝeniero, inventinto de la Nipkov-disko (n. 1860)
 1943: Simone Weil, franca mistikulino kaj filozofino, adeptino de Libera Francio (n. 1909)
 1954: János Bodrogi, hungara historiisto kaj publicisto (n. 1869)
 1954: Getúlio Vargas, plurfoja prezidento de Brazilo (n. 1882)
 1956: Mizoguchi Kenji, japana filmreĝisoro kaj scenaristo (n. 1898)
 1964: Anakreon Stamatiadis, greka kuracisto, esperanto-aktivulo en Samoso kaj Istanbulo, kie li fondis societon kaj gazeton "Bizantio", kaj en Ateno Helenan Esperanto-Asocion, Esperanto-vortaristo, aŭtoro de pluraj libroj kiel Gramatiko, Ekzercoj, Historio de Esperanto kaj Nova Gramatika Libro, ano de Lingva Komitato kaj de la Akademio de Esperanto (n. 1868)
 1966: Tadeusz Komorowski, unua komandanto de la Pola Enlanda Armeo kaj ĉefministro de la pola ekzila registaro, decidinto pri eksplodo de la insurekcio de Varsovio (n. 1895)
 1972: Don Byas, usona ĵaz-tenorsaksofonisto (n. 1912)
 1976: Hans Brismark, sveda idisto, prezidanto de ULI (n. 1889)
 1986: Katarzyna Szymon, pola stigmatita mistikulino kaj viziistino spertinta paranormalecon (n. 1907)
 1987: András Csorba, rumania hungara aktoro, profesoro kaj teatrestro (n. 1927)
 1992: André Donner, nederlanda juristo, prezidanto de la Kortumo de la Eŭropaj Komunumoj (n. 1918)
 2002: Cornelis Johannes van Houten, nederlanda astronomo malkovrinta kun sia edzino Ingrid van Houten-Groeneveld kaj Tom Gehrels 4605 asteroidojn (n. 1920)
 2004: Elisabeth Kübler-Ross, svis-usona psikiatrino okupiĝinta pri morto kaj funebro (n. 1926)
 2006: Ervin Acél, hungara dirigento instruinta en Vieno (n. 1935)
 2014: Richard Attenborough, angla aktoro, reĝisoro kaj produktoro (n. 1923)
 2014: Leonid Stadnik, ukraina bestokuracisto, plej alta homo en la mondo (n. 1971)
 2016: Walter Scheel, germana politikisto, prezidanto de Germanio (n. 1919)
 2016: Michel Butor, franca verkisto (n. 1926)
 2021: Hissène Habré, prezidento de Ĉadio 1982-1990 (n. 1942)
 2021: Charlie Watts, drumisto de The Rolling Stones (n. 1941)

Specialaj tagoj kaj festoj 
 Festoj kaj rememoroj en Katolika Eklezio: 
 Sankta apostolo Bartolomeo (Masakro de la Sankta-Bartolomea tago)
 Miroslav Bulešić, kroata sacerdoto, beatigita
 Nacia tago en Ukrainio, tago de la sendependiĝo (1991)
 Sieraleono: Naskiĝtago de la Prezidento

Tagoj de semajno 

La 24-a de aŭgusto estas (laŭ gregoria kalendaro):

 Dimanĉo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Lundo en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099;
 Mardo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Merkredo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Ĵaŭdo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Vendredo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Sabato en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097.

 
Almanako
24
08
0824